title: A Bizottság határozata (2017. január 24.) az „állatjóléti platform” bizottsági szakértői csoport létrehozásáról (EGT-vonatkozású szöveg. )

text:
               31.1.2017

               HU

               Az Európai Unió Hivatalos Lapja

               C 31/61

         A BIZOTTSÁG HATÁROZATA
   (2017. január 24.)
   az „állatjóléti platform” bizottsági szakértői csoport létrehozásáról
   (EGT-vonatkozású szöveg)
   (2017/C 31/12)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európai Unió működéséről szóló szerződés 13. cikke az állatokat érző lényekként ismeri el, és felhívja az Uniót és a tagállamokat, hogy az Unió mezőgazdasági, halászati, közlekedési, belső piaci, kutatási, technológiafejlesztési és űrkutatási politikáinak kialakításánál és végrehajtásánál teljes mértékben vegyék figyelembe az állatok kíméletére vonatkozó követelményeket, miközben tiszteletben tartják a tagállamok – különösen a vallási szertartásokra, kulturális hagyományokra és regionális örökségre vonatkozó – jogszabályi vagy közigazgatási rendelkezéseit és szokásait.

               (2)

               Az Európai Unióról szóló szerződés 11. cikke (2) bekezdésének megfelelően az intézmények az érdekképviseleti szervezetekkel és a civil társadalommal nyílt, átlátható és rendszeres párbeszédet tartanak fenn.

               (3)

               Az Európai Unió működéséről szóló szerződés 26. cikkének értelmében az Unió a Szerződések vonatkozó rendelkezéseinek megfelelően meghozza az áruk, a személyek, a szolgáltatások és a tőke szabad mozgását biztosító belső piac létrehozásához, illetve működésének biztosításához szükséges intézkedéseket.

               (4)

               Az Európai Unió működéséről szóló szerződés 38. cikkének rendelkezése szerint az Unió közös mezőgazdasági politikát határoz meg és hajt végre.

               (5)

               Az Európai Unió működéséről szóló szerződés 179. cikke szerint az Unió célja, hogy európai kutatási térség létrehozásával erősítse tudományos és technológiai alapjait. Az EUMSZ 180. cikkének b) pontja értelmében az Unió előmozdítja a harmadik országokkal és nemzetközi szervezetekkel történő együttműködést az uniós kutatás, technológiai fejlesztés és demonstráció területén.

               (6)

               2011-ben a Bizottság állatjóléttel foglalkozó szakértői csoportot (1) hozott létre annak céljából, hogy a csoport támogatást és tanácsadást nyújtson a Bizottságnak az állatjóléti jogszabályokkal kapcsolatos kérdésekben, valamint az állatjólétre vonatkozó jogszabályok területén az információk, tapasztalatok és bevált módszerek cseréjének elősegítése érdekében.

               (7)

               Az Európai Parlament (2) és az Európai Unió Tanácsa (3) uniós állatjóléti platform létrehozását sürgette az érdekeltek közötti, a tapasztalatok, szakértelem és vélemények megosztását célzó párbeszéd javítása érdekében.

               (8)

               A Parlament és a Tanács kérésének eleget téve az „állatjóléti platform” (a továbbiakban: platform) elnevezésű szakértői csoport támogatást nyújtana a Bizottságnak, és elősegítené a rendszeres párbeszédet az állatjóléthez közvetlenül kapcsolódó uniós ügyekben (mint például a jogszabályok érvényre juttatása, valamint a tudományos ismeretek, az innovációk és a bevált állatjóléti módszerek/kezdeményezések cseréje, továbbá az állatjóléttel kapcsolatos nemzetközi kezdeményezések). A platform emellett támogatást nyújtana a Bizottságnak az állatjóléthez potenciálisan kapcsolódó releváns uniós témákban, mint például kereskedelem, antimikrobiális rezisztencia, élelmiszerbiztonság, kutatás és környezet. Mivel a platform ugyanazon megbízással rendelkezik majd, mint az állatjóléttel foglalkozó jelenlegi szakértői csoport, ez utóbbit nem szükséges fenntartani.

               (9)

               A platform tevékenysége során megfelelően figyelembe veszi az állatjólét területén dolgozó más releváns, párbeszédet folytató csoportok, így például az Európai Élelmiszerbiztonsági Hatóság munkacsoportjainak és hálózatainak vagy az Állategészségügyi Világszervezet regionális állatjóléti platformjának a tevékenységét.

               (10)

               A platform összetétele a következő érdekelt felek képviselőiből áll: valamennyi tagállam illetékes hatóságai, az élelmiszerláncban és az egyéb mezőgazdasági célú állattartásban uniós szinten érintett üzleti szervezetek, az állatjólét területén uniós szinten érintett civil társadalmi szervezetek, valamint az állatjólét-tudományok területén tevékeny tudományos testületek és kutatóintézetek. A platformban tagságra jogosultak azon nem uniós tagállamok illetékes hatóságainak szakértői, amelyek az Európai Gazdasági Térségről szóló megállapodás szerződő felei, valamint nemzetközi kormányközi szervezetek szakértői is.

               (11)

               A platform tagjai számára meg kell határozni az információk nyilvánosságra hozatalára vonatkozó szabályokat.

               (12)

               A személyes adatok feldolgozását a 45/2001/EK európai parlamenti és tanácsi rendeletnek (4) megfelelően kell végezni.

               (13)

               E határozat alkalmazását célszerű határozott időtartamhoz kötni. A Bizottság kellő időben megvizsgálja, hogy ezt az időtartamot indokolt-e meghosszabbítani,

         A KÖVETKEZŐKÉPPEN HATÁROZOTT:
   1. cikk
   Tárgy
   Létrejön az „állatjóléti platform” (a továbbiakban: platform) szakértői csoport.
   2. cikk
   Feladatok
   A platform feladatai a következők:

               a)

               a Bizottság támogatása olyan koordinált fellépések kidolgozása és cseréje terén, amelyek célja, hogy hozzájáruljanak az állatjóléthez kapcsolódó európai uniós jogszabályok végrehajtásához és alkalmazásához, valamint az uniós jogszabályok és a nemzetközi állatjóléti előírások Unión belüli és kívüli értelmezéséhez;

               b)

               a vállalkozások által az állatjólét javítására irányulóan tett önkéntes kötelezettségvállalások kidolgozásának és alkalmazásának elősegítése;

               c)

               az uniós állatjóléti előírások előmozdításához való hozzájárulás az uniós termékek piaci értékének globális növelése érdekében;

               d)

               az illetékes hatóságok, a vállalkozások, a civil társadalom, a tudományos testületek és a tudományos élet, valamint a nemzetközi kormányközi szervezetek közötti, az Unió szempontjából releváns állatjóléti témákat érintő párbeszéd ösztönzése;

               e)

               az Unió szempontjából releváns állatjóléti témákat érintő tapasztalatok és bevált módszerek, tudományos ismeretek és innováció cseréjének előmozdítása;

               f)

               a fent említett területek és tevékenységek vonatkozásában a szakpolitikai fejleményekkel kapcsolatos információk megosztása.

         3. cikk
   Konzultáció
   A Bizottság konzultációt folytathat a platformmal bármely, az Unió szempontjából releváns állatjóléti kérdés vonatkozásában.
   4. cikk
   Tagok
   (1)   A platform legfeljebb 75 tagból áll.
   (2)   A platform összetétele:

               a)

               az Európai Unió tagállamainak és azon nem uniós tagállamoknak az állatjólétért felelős illetékes hatóságai, amelyek az Európai Gazdasági Térségről szóló megállapodás szerződő felei (a továbbiakban: EGT-tagok),

               b)

               olyan vállalkozások és üzleti szervezetek, amelyek uniós szintű tevékenységet folytatnak az élelmiszerlánc területén, állatok vagy állati termékek vonatkozásában, továbbá az egyéb mezőgazdasági célú állattartásban;

               c)

               az állatjólét területén uniós szintű tevékenységet folytató civil társadalmi szervezetek;

               d)

               az uniós szakpolitikákra hatást gyakorló állatjólét-tudomány területén tevékeny tudományos testületek és kutatóintézetek független szakértői;

               e)

               az állatjólét területén tevékeny nemzetközi kormányközi szervezetek (5);

               f)

               Az Európai Élelmiszerbiztonsági Hatóság.

         (3)   A (2) bekezdés d) pontjában felsorolt tagokat személyes minőségükben nevezik ki, és azok függetlenül, a közérdek szolgálatában járnak el.
   (4)   A (2) bekezdés b) és c) pontjában felsorolt tagok az 5. cikkben foglalt eljárás szerint kerülnek kiválasztásra. A platformba magas rangú tisztviselőket jelölnek képviselőnek, és felelősek annak biztosításáért, hogy a képviselők állandóak legyenek, és megfelelően magas szakértelemmel rendelkezzenek. A Bizottság elutasíthatja az e tagok által kijelölt egyes képviselőket, amennyiben a platform pályázati felhívásában meghatározott megalapozott okból a jelölést nem tartja megfelelőnek. Ilyen esetben a szervezetet egy másik tag kinevezésére kérik fel.
   (6)   A (2) bekezdés a), e) és f) pontjában felsorolt tagok állatjólétért felelős képviselőt jelölnek ki, és felelősek annak biztosításáért, hogy a képviselők megfelelően magas szakértelemmel rendelkezzenek.
   (7)   Azok a tagok, akik a továbbiakban nem tudnak hatékony hozzájárulást nyújtani a szakértői csoport tevékenységeihez, akik az Egészségügyi és Élelmiszerbiztonsági Főigazgatóság véleménye szerint nem felelnek meg az Európai Unió működéséről szóló szerződés 339. cikkében megállapított feltételeknek, vagy akik lemondanak, a továbbiakban nem kapnak felkérést a platform ülésein való részvételre, és helyükre hivatali idejük hátralevő részére új tag nevezhető ki.
   5. cikk
   Kiválasztási eljárás
   (1)   A platform 4. cikk (2) bekezdésének b)–d) pontjában meghatározott tagjainak kiválasztása a bizottsági szakértői csoportok és más hasonló testületek nyilvántartásában (a továbbiakban: a szakértői csoportok nyilvántartása) közzétett nyilvános pályázati felhívás útján történik. Emellett a pályázati felhívás más módon, például a célból készített weboldalakon is közzétehető.
   A pályázati felhívásban pontosan meg kell határozni a kiválasztási kritériumokat, ideértve a szükséges szakértelmet, valamint azt, hogy a feladatok végzése során milyen érdeket kell képviselni. A pályázatra való jelentkezéshez legalább négy hetet kell biztosítani.
   (2)   A 4. cikk (2) bekezdésének d) pontjában felsorolt tagok minden olyan körülményt bejelentenek, amely összeférhetetlenséghez vezethet. A Bizottság mindenekelőtt felkéri az érintetteket, hogy pályázatuk részeként – naprakész önéletrajzukkal együtt – a szakértői csoportok számára rendelkezésre álló formanyomtatvány alapján nyújtsanak be érdekeltségi nyilatkozatot. A megfelelően kitöltött érdekeltségi nyilatkozat elengedhetetlen feltétele annak, hogy a jelentkező jogosult legyen személyes minőségben taggá való kinevezésre. Az összeférhetetlenség értékelése a Bizottság szakértői csoportokra vonatkozó horizontális szabályainak (a továbbiakban: horizontális szabályok) (6) megfelelően végzendő el.
   (3)   A 4. cikk (2) bekezdésének b) és c) pontjában felsorolt szervezetek számára a kinevezés érdekében szükséges az átláthatósági nyilvántartásban való regisztráció.
   (4)   A 4. cikk (2) bekezdésének b)–d) pontjában felsorolt tagokat az Egészségügyi és Élelmiszerbiztonsági Főigazgatóság főigazgatója nevezi ki a 2. cikkben említett területeken megfelelő szakértelemmel rendelkező azon szakértők közül, akik jelentkeztek a pályázati felhívásra.
   (5)   A tagokat a 2019. december 31-ig tartó időszakra kell kinevezni. A tagok hivatali idejük végéig maradnak hivatalban. Hivatali idejük megújítható.
   (6)   A 4. cikk (2) bekezdésének d) pontjában felsorolt tagokat illetően az Egészségügyi és Élelmiszerbiztonsági Főigazgatóság főigazgatója a tagokra vonatkozó feltételeknek megfelelő feltételek mellett póttagokat nevez ki, akik automatikusan helyettesítik a hiányzó vagy akadályoztatott tagokat. A főigazgató emellett – hozzájárulásuk után – tartaléklistát állít össze olyan megfelelő jelöltekből, akik közül helyettesítő tagok nevezhetők ki.
   6. cikk
   Az elnök
   A platform elnöki tisztségét az Egészségügyi és Élelmiszerbiztonsági Főigazgatóság főigazgatója vagy a főigazgató képviselője tölti be.
   7. cikk
   Működés
   (1)   A platform az elnök kérésére, a horizontális szabályoknak megfelelően működik.
   (2)   A platform elvben évente legalább két alkalommal találkozik a Bizottság helyiségeiben, továbbá összeül, valahányszor azt a Bizottság szükségesnek ítéli.
   (3)   A titkársági feladatok ellátásáról a Bizottság szolgálatai gondoskodnak. A platform tevékenységében érdekelt, más igazgatóságokon dolgozó bizottsági tisztviselők is részt vehetnek a platform és annak alcsoportjai ülésein.
   (4)   Az elnök egyetértésével a platform tagjai egyszerű többséggel határozhatnak a csoport tanácskozásának nyilvánosságáról.
   (5)   Az egyes napirendi pontok megvitatásáról és a viták következtetéseiről érdemi és hiánytalan jegyzőkönyvet kell készíteni. A jegyzőkönyvet a titkárság készíti az elnök felelőssége mellett.
   (6)   A platform konszenzus alapján fogadja el jelentéseit vagy következtetéseit. Szavazás esetén a döntés a tagok egyszerű többségének szavazata alapján történik. A többségtől eltérően szavazóknak joguk van ahhoz, hogy álláspontjuk indokolását a jelentésekhez vagy következtetésekhez csatolt külön dokumentumban foglalják össze.
   8. cikk
   Alcsoportok
   (1)   A Bizottság által meghatározott hatáskör alapján az Egészségügyi és Élelmiszerbiztonsági Főigazgatóság főigazgatója alcsoportokat hozhat létre speciális kérdések megvizsgálására. Az alcsoportok a horizontális szabályok alapján működnek, és jelentést tesznek a platformnak. Miután teljesítették megbízatásukat, az alcsoportokat fel kell oszlatni.
   (2)   Az alcsoportok azon tagjait, akik nem a platform tagjai, nyilvános pályázati felhívás útján, az 5. cikknek és a horizontális szabályoknak (7) megfelelően kell kiválasztani.
   9. cikk
   Meghívott szakértők
   A platform elnöke speciális szakértelemmel rendelkező szakértőket hívhat meg a napirenden szereplő kérdésekkel kapcsolatban, hogy azok eseti jelleggel részt vegyenek a platform vagy az alcsoportok munkájában.
   10. cikk
   Megfigyelők
   (1)   Közvetlen meghívással vagy pályázati felhívás útján magánszemélyek, szervezetek és közjogi intézmények – a horizontális szabályoknak megfelelően – megfigyelői státuszt kaphatnak.
   (2)   A megfigyelőként kijelölt szervezetek vagy közigazgatási intézmények kijelölik saját képviselőiket.
   (3)   A megfigyelők és képviselőik számára az elnök engedélyezheti, hogy részt vegyenek a platform megbeszélésein és szakvéleményt adjanak. Szavazati joggal azonban nem rendelkeznek, és nem vehetnek részt a platform jelentéseinek vagy következtetéseinek kialakításában.
   (4)   A platform legfeljebb öt megfigyelővel rendelkezhet.
   11. cikk
   Eljárási szabályzat
   A platform elnökének javaslatára és azzal egyetértésben a platform – tagjainak egyszerű többségével – a szakértői csoportokra vonatkozó rendes eljárási szabályok alapján és a horizontális szabályokkal összhangban elfogadja eljárási szabályzatát.
   12. cikk
   Szakmai titoktartás és a bizalmas információk kezelése
   A platform tagjait és azok képviselőit, valamint a meghívott szakértőket és megfigyelőket szakmai titoktartási kötelezettség terheli, amely a Szerződések és az azokat végrehajtó szabályok révén az intézmények minden tagjára és személyzetére alkalmazandó, és vonatkoznak rájuk a Bizottságnak az (EU, Euratom) 2015/443 bizottsági határozatban (8) és az (EU, Euratom) 2015/444 bizottsági határozatban (9) lefektetett, az EU-minősített adatok védelmét szolgáló biztonsági szabályai. E kötelezettségeik esetleges elmulasztása esetén a Bizottság minden megfelelő intézkedést meghozhat.
   13. cikk
   Kapcsolat az Európai Parlamenttel
   Az Európai Parlament tájékoztatást kap a platform munkájáról. Az Európai Parlament kérésére és az Európai Parlament és az Európai Bizottság közötti kapcsolatokról szóló keretmegállapodásban (10) foglalt szabályoknak megfelelően a Bizottság felkérheti a Parlamentet, hogy az üléseken való részvétel céljából szakértőket küldjön.
   14. cikk
   Átláthatóság
   (1)   A platformnak és alcsoportjainak szerepelniük kell a szakértői csoportok nyilvántartásában.
   (2)   Az összetétel tekintetében a szakértői csoportok nyilvántartásában a következő adatok kerülnek közzétételre:

               a)

               azon magánszemélyek neve, akiket személyes minőségükben neveznek ki;

               b)

               a tagszervezetek neve; a képviseltek érdekei;

               c)

               más közigazgatási intézmények neve;

               d)

               a megfigyelők neve.

         (3)   Valamennyi releváns dokumentumot (így a napirendeket, a jegyzőkönyveket és a résztvevők beadványait) közzé kell tenni vagy közvetlenül a szakértői csoportok nyilvántartásában, vagy pedig egy ott feltüntetett internetes hivatkozás segítségével, amely arra a témával foglalkozó weboldalra mutat, ahol ezek az információk megtalálhatók. A tematikus weboldalakhoz való hozzáférés nem köthető felhasználói regisztrációhoz vagy más korlátozáshoz. Az ülés előtt különösen a napirendet és a többi releváns dokumentumot, az ülés után pedig a jegyzőkönyvet megfelelő időben közzéteszik. A közzétételtől csak akkor lehet eltekinteni, ha valamely dokumentum közzététele az 1049/2001/EK európai parlamenti és tanácsi rendelet (11) 4. cikkében meghatározottak szerint kedvezőtlenül befolyásolná valamely közérdek vagy magánérdek védelmét.
   15. cikk
   Az ülések költségei
   (1)   A platform és az alcsoportok tevékenységében részt vevők nem részesülnek díjazásban szolgálataikért.
   (2)   A platform és az alcsoportok munkájában részt vevő személyek utazási és tartózkodási költségeit a Bizottság megtéríti. A térítés a Bizottságon belül alkalmazandó rendelkezéseknek megfelelően, az éves forrásfelosztási eljárás keretében a Bizottság szolgálataihoz rendelt, rendelkezésre álló előirányzatok erejéig történik.
   16. cikk
   Alkalmazhatóság
   Ezt a határozatot 2019. december 31-ig kell alkalmazni.

      Kelt Brüsszelben, 2017. január 24-én.

            a Bizottság részéről

         Vytenis ANDRIUKAITIS

            a Bizottság tagja

      (1)  Állatjóléttel foglalkozó szakértői csoport (E02668).

      (2)  Az Európai Parlament állásfoglalása (2015. november 24.) a 2016–2020 közötti időszakra szóló új állatjóléti stratégiáról (2015/2957(RSP).

      (3)  A Tanács 2016. május 17-i 3464. ülése (Mezőgazdaság és halászat)

      (4)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (5)  Pl. Állategészségügyi Világszervezet (OIE), az ENSZ Élelmezési és Mezőgazdasági Szervezete (FAO).

      (6)  A Bizottság határozata (2016.5.30.) a bizottsági szakértői csoportok létrehozásáról és működéséről szóló horizontális szabályok megállapításáról.

      (7)  Lásd a horizontális szabályok 10. cikkét és 14. cikkének 2. pontját.

      (8)  HL L 72., 2015.3.17., 41. o.

      (9)  HL L 72., 2015.3.17., 53. o.

      (10)  HL L 304., 2010.11.20., 47. o.

      (11)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).


title: 2011/652/: Az Európai Parlament és a Tanács határozata ( 2011. szeptember 27. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria EGF/2010/007 AT/Steiermark and Niederösterreich referenciaszámú kérelme)

text:
               7.10.2011

               HU

               Az Európai Unió Hivatalos Lapja

               L 263/9

         AZ EURÓPAI PARLAMENT ÉS A TANÁCS HATÁROZATA
   (2011. szeptember 27.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2010/007 AT/Steiermark and Niederösterreich” referenciaszámú kérelme)
   (2011/652/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Ausztria NUTS II. szintű Steiermark (Stájerország, AT22) és Niederösterreich (Alsó-Ausztria, AT12) régiójában a NACE Rev. 2 rendszer szerinti 24. ágazatban („Fémalapanyag gyártása”) működő 54 vállalatnál történt elbocsátásokra tekintettel 2010. március 9-én az EGAA igénybevételére irányuló kérelmet nyújtott be, majd 2011. január 27-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 8 284 908 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Ausztria által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 8 284 908 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. szeptember 27-én.

            az Európai Parlament részéről

            az elnök

         J. BUZEK

            a Tanács részéről

            az elnök

         M. DOWGIELEWICZ

      (1)  HL C 139., 2006.6.14, 1. o.

      (2)  HL L 406., 2006.12.30., 1. o.


title: A Tanács 2014/821/KKBP határozata ( 2014. november 4. ) az Európai Unió és Ukrajna közötti, az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukraine) jogállásáról szóló megállapodás megkötéséről és aláírásáról

text:
               21.11.2014

               HU

               Az Európai Unió Hivatalos Lapja

               L 334/1

         A TANÁCS 2014/821/KKBP HATÁROZATA
   (2014. november 4.)
   az Európai Unió és Ukrajna közötti, az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukraine) jogállásáról szóló megállapodás megkötéséről és aláírásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 22-én elfogadta a 2014/486/KKBP határozatot (1).

               (2)

               A Tanács ugyanezen a napon elfogadta az Európai Unió és Ukrajna közötti, az Európai Unió ukrajnai közös biztonság- és védelempolitikai (KBVP) missziójának jogállásáról szóló megállapodás megkötéséről Ukrajnával folytatandó tárgyalások megkezdésére való felhatalmazásról szóló határozatot.

               (3)

               Az Unió és Ukrajna között folytatott tárgyalások eredményeként megállapodás (a továbbiakban: megállapodás) született az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukraine) jogállásáról.

               (4)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és Ukrajna közötti, az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukraine) jogállásáról szóló megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. november 4-én.

            a Tanács részéről

            az elnök

         S. GOZI

      (1)  A Tanács 2014/486/KKBP határozata (2014. július 22.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine) (HL L 217., 2014.7.23., 42. o.),


title: A Tanács határozata ( 2012. szeptember 24. ) az Európai Vegyianyag-ügynökség egy igazgatósági tagjának kinevezéséről

text:
               25.9.2012

               HU

               Az Európai Unió Hivatalos Lapja

               C 288/4

         A TANÁCS HATÁROZATA
   (2012. szeptember 24.)
   az Európai Vegyianyag-ügynökség egy igazgatósági tagjának kinevezéséről
   2012/C 288/03
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy a Tanács az Európai Vegyianyag-ügynökség igazgatóságának (a továbbiakban: az igazgatóság) tagjaként tagállamonként egy képviselőt nevez ki.

               (2)

               A Tanács 2007. június 7-i határozatával (2) kinevezte az Európai Vegyianyag-ügynökség 27 igazgatósági tagját.

               (3)

               A magyar kormány értesítette a Tanácsot arról, hogy az igazgatóság magyar képviselőjét le kívánja váltani, és jelölést nyújtott be az új képviselőre vonatkozóan, akit a 2013. május 31-ig terjedő időszakra kell kinevezni,

         ELFOGADTA EZT A HATÁROZATOT:
   1. cikk
   A Tanács ADAMIS Zoltán helyére a 2012. szeptember 25-től2013. május 31-ig terjedő időszakra CSENGŐDY Krisztinát – magyar állampolgár, született 1961. január 9-én – nevezi ki az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. szeptember 24-én.

            a Tanács részéről

            az elnök

         S. ALETRARIS

      (1)  HL L 396., 2006.12.30., 1. o.

      (2)  HL C 134., 2007.6.16., 6. o.


title: A Tanács 2012/372/KKBP határozata ( 2012. július 10. ) az Európai Unió iraki integrált jogállamiság-missziójáról (EUJUST LEX IRAK) szóló 2010/330/KKBP tanácsi határozat módosításáról és meghosszabbításáról

text:
               11.7.2012

               HU

               Az Európai Unió Hivatalos Lapja

               L 179/22

         A TANÁCS 2012/372/KKBP HATÁROZATA
   (2012. július 10.)
   az Európai Unió iraki integrált jogállamiság-missziójáról (EUJUST LEX IRAK) szóló 2010/330/KKBP tanácsi határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. március 7-én elfogadta az Európai Unió integrált iraki jogállamiság-missziójáról (EUJUST LEX) szóló 2005/190/KKBP együttes fellépést (1).

               (2)

               A Tanács 2010. június 14-án elfogadta a 2010/330/KKBP határozatot (2), amely 2012. június 30-ig meghosszabbította a missziót.

               (3)

               A stratégiai felülvizsgálat keretében született ajánlások alapján a misszió időtartamát további tizennyolc hónappal meg kell hosszabbítani.

               (4)

               Az EUJUST LEX IRAK végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését.

               (5)

               A 2010/330/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/330/KKBP határozat a következőképpen módosul:

               1.

               A 2. cikk (4) bekezdésének helyébe a következő szöveg lép:
               „(4)   A képzési tevékenységre Irakban és a régió területén, illetve az Unióban kerül sor. Az EUJUST LEX IRAK irodát tart fenn Brüsszelben és Bagdadban, ideértve egy képviseleti irodát Bászrában, valamint Erbílben (kurdisztáni régió) is.”

               2.

               A 2. cikk (5) bekezdését el kell hagyni.

               3.

               A 6. cikk (5) bekezdésének helyébe a következő szöveg lép:
               „(5)   A teljes személyi állomány a misszió érdekében jár el és végzi feladatát. A teljes személyi állománynak tiszteletben kell tartania az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (3) megállapított biztonsági alapelveket és minimumszabályokat.

               4.

               A 10. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A polgári műveleti parancsnok a 4. és a 8. cikkel összhangban irányítja a biztonsági intézkedéseknek a misszióvezető általi tervezését, valamint biztosítja azok megfelelő és eredményes végrehajtását az EUJUST LEX IRAK tekintetében.”;

                           b)

                           a (4) bekezdést el kell hagyni;

                           c)

                           a (8) bekezdés helyébe a következő szöveg lép:
                           „(8)   Az EUJUST LEX IRAK személyzetének tagjai, a kiképzők és a szakértők kötelező biztonsági képzésen és szükség esetén orvosi ellenőrzésen vesznek részt minden iraki kiküldetés, illetve utazás előtt.”

               5.

               A 11. cikk a következő bekezdéssel egészül ki:
               „(2a)   A misszióval járó kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 27 150 000 EUR.”

               6.

               A 16. cikkben a második albekezdés helyébe a következő szöveg lép:
               „Ezt a határozatot 2010. július 1-jétől2013. december 31-ig kell alkalmazni.”

         2. cikk
   Ez a határozat az elfogadásának napján lép hatályba.
   Ezt a határozatot 2012. július 1-jétől kell alkalmazni.

      Kelt Brüsszelben, 2012. július 10-én.

            a Tanács részéről

            az elnök

         A. D. MAVROYIANNIS

      (1)  HL L 62., 2005.3.9., 37. o.

      (2)  HL L 149., 2010.6.15., 12. o.

      (3)  HL L 141., 2011.5.7., 17. o.”


title: A Tanács 2014/213/KKBP határozata (2014. április 14.) a Guineai Köztársasággal szembeni korlátozó intézkedésekről szóló 2010/638/KKBP határozat módosításáról

text:
                  15.4.2014

                  HU

                  Az Európai Unió Hivatalos Lapja

                  L 111/83

         A TANÁCS 2014/213/KKBP HATÁROZATA
         (2014. április 14.)
         a Guineai Köztársasággal szembeni korlátozó intézkedésekről szóló 2010/638/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         mivel:

                     (1)

                     A Tanács 2010. október 25-én elfogadta a Guineai Köztársasággal szembeni korlátozó intézkedésekről szóló 2010/638/KKBP határozatot (1).

                     (2)

                     A Guineai Köztársaságban bekövetkezett fejlemények fényében a fegyverembargót és a belső elnyomásra használható felszerelésekre vonatkozó embargót el kell törölni.

                     (3)

                     A 2010/638/KKBP határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A 2010/638/KKBP határozat 1. és 2. cikkét el kell hagyni.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt, Luxembourgban, 2014. április 14-én.

                  a Tanács részéről

                  az elnök

               C. ASHTON

            (1)  HL L 280., 2010.10.26., 10. o.


title: A Tanács 2011/635/KKBP határozata ( 2011. szeptember 26. ) a Szomáliával szembeni korlátozó intézkedésekről szóló 2010/231/KKBP tanácsi határozat módosításáról

text:
               27.9.2011

               HU

               Az Európai Unió Hivatalos Lapja

               L 249/12

         A TANÁCS 2011/635/KKBP HATÁROZATA
   (2011. szeptember 26.)
   a Szomáliával szembeni korlátozó intézkedésekről szóló 2010/231/KKBP tanácsi határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Egyesült Nemzetek Biztonsági Tanácsának (ENSZ BT) 733 (1992), 1356 (2001) és 1425 (2002) sz. határozatát követően a Tanács 2002. december 10-én elfogadta a Szomáliával szembeni korlátozó intézkedésekről szóló 2002/960/KKBP közös álláspontot (1).

               (2)

               A Tanács 2009. február 16-án elfogadta a Szomáliával szembeni korlátozó intézkedésekről és a 2009/260/KKBP közös álláspont hatályon kívül helyezéséről szóló 2009/138/KKBP közös álláspontot (2), amely az 1844 (2008) ENSZ BT-határozatot hajtja végre. A Tanács 2010. március 1-jén elfogadta a 2009/138/KKBP közös álláspont módosításáról szóló 2010/126/KKBP tanácsi határozatot (3), amely az 1907 (2009) ENSZ BT-határozatot hajtja végre.

               (3)

               Az 1916 (2010) ENSZ BT-határozatot követően a Tanács 2010. április 26-án elfogadta a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló 2010/231/KKBP határozatot (4), miután a Szomáliáról szóló 751 (1992) ENSZ BT-határozat szerint létrehozott szankcióbizottság (a továbbiakban: a szankcióbizottság) 2010. április 12-én elfogadta a korlátozó intézkedések hatálya alá tartozó személyek és szervezetek jegyzékét.

               (4)

               A szankcióbizottság 2011. július 28-án naprakésszé tette a korlátozó intézkedések hatálya alá tartozó személyek és szervezetek jegyzékét.

               (5)

               Az ENSZ Biztonsági Tanácsa 2011. július 29-én elfogadta a 2002 (2011) ENSZ BT-határozatot, amely bővítette a kijelölési kritériumokat annak érdekében, hogy a jegyzékbe felvehetők legyenek mind azon politikai és katonai vezetők, akik az alkalmazandó nemzetközi jogot megsértve gyermekeket toboroznak vagy használnak fel szomáliai fegyveres konfliktusok során, mind pedig azok a személyek és szervezetek, akik és amelyek a szomáliai fegyveres konfliktusok során a civil lakosságot, így a gyermekeket és a nőket is megcélozva megsértik a nemzetközi jogot, ideértve a gyilkolást és a csonkítást, a szexuális és nemi alapú erőszakot, az iskolák és kórházak elleni támadásokat, az elrablást és a lakóhely elhagyására kényszerítést is.

               (6)

               A 2002 (2011) ENSZ BT-határozat egyértelművé tette, hogy melyek azok a kivételek, amelyekben lehetőség van azon pénzeszközök, egyéb pénzügyi eszközök és gazdasági erőforrások hozzáférhetővé tételére, amelyek azt hivatottak biztosítani, hogy a szomáliai sürgős szükségleteket kielégítő humanitárius segítségnyújtás – az ENSZ-en, valamint szakosodott ügynökségein és programjain, valamint az ENSZ Közgyűlésében megfigyelői státussal rendelkező, Szomáliában humanitárius segítséget nyújtó humanitárius szervezeteken vagy azok végrehajtással megbízott partnerein keresztül – időben eljusson a térségbe.

               (7)

               A 2010/231/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/231/KKBP határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               A 3. cikkben, az 5. cikk (1) bekezdésében, valamint a 6. cikk (1) és (2) bekezdésében foglalt korlátozó intézkedéseket a szankcióbizottság által kijelölt azon személyekkel és szervezetekkel szemben kell alkalmazni, akik vagy amelyek:

                           —

                           részt vesznek a Szomália békéjét, biztonságát vagy stabilitását – köztük a 2008. augusztus 18-i dzsibuti megállapodást vagy a politikai folyamatot – veszélyeztető cselekményekben vagy támogatják azokat, vagy erővel fenyegetik az ideiglenes szövetségi intézményeket vagy az Afrikai Unió szomáliai misszióját (AMISOM),

                           —

                           megsértik az 1. cikkben említett fegyverembargót és az ahhoz kapcsolódó intézkedéseket,

                           —

                           akadályozzák a Szomáliába irányuló humanitárius segélyek helyszínre juttatását, szétosztását, és az azokhoz való hozzáférést,

                           —

                           az alkalmazandó nemzetközi jogot megsértve gyermekeket toborzó, vagy fegyveres konfliktus során gyermekeket felhasználó politikai vagy katonai vezetők körébe tartoznak,

                           —

                           szomáliai fegyveres konfliktusok során a civil lakosságot, így a gyermekeket és a nőket is megcélozva megsértik a nemzetközi jogot, ideértve az ölést és megnyomorítást, a szexuális és nemi alapú erőszakot, az iskolák és kórházak elleni támadásokat, az elrablást és a lakóhely elhagyására kényszerítést is.

                     Az érintett személyek és szervezetek felsorolása a mellékletben található.”

               2.

               Az 6. cikk (6) bekezdése helyébe az alábbi szöveg lép:
               „(6)   Az (1) és (2) bekezdést nem kell alkalmazni azon pénzeszközök, egyéb pénzügyi eszközök és gazdasági erőforrások hozzáférhetővé tételére, amelyek azt hivatottak biztosítani, hogy a szomáliai sürgős szükségleteket kielégítő humanitárius segítségnyújtás az ENSZ-en, valamint szakosodott ügynökségein és programjain, valamint az ENSZ Közgyűlésében megfigyelői státussal rendelkező, Szomáliában humanitárius segítséget nyújtó humanitárius szervezeteken vagy azok végrehajtással megbízott partnerein keresztül – ideértve a Szomáliára vonatkozó egységes ENSZ-felkérésben részt vevő, két- vagy többoldalú finanszírozás keretében működő nem kormányzati szervezeteket is – időben eljusson a térségbe.”

         2. cikk
   A 2010/231/KKBP határozat mellékletének helyébe az e határozat mellékletében foglalt szöveg lép.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 26-án.

            a Tanács részéről

            az elnök

         M. KOROLEC

      (1)  HL L 334., 2002.12.11., 1. o.

      (2)  HL L 46., 2009.2.17., 73. o.

      (3)  HL L 51., 2010.3.2., 18. o.

      (4)  HL L 105., 2010.4.27., 17. o.

      MELLÉKLET

            „MELLÉKLET

               A 2. CIKKBEN EMLÍTETT SZEMÉLYEK ÉS SZERVEZETEK JEGYZÉKE

            I.   Személyek

                        1.

                        Yasin Ali Baynah (más néven: a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)
                        Születési idő:1965. december 24. Állampolgárság: szomáliai. Másik lehetséges állampolgárság: svéd. Tartózkodási hely: Rinkeby, Stockholm, Svédország; Mogadishu, Szomália. Az ENSZ általi jegyzékbe vétel időpontja: 2010. április 12.
                        Yasin Ali Baynah támadásokra buzdított az átmeneti szövetségi kormány ellen és az Afrikai Unió szomáliai missziója (AMISOM) ellen. A Szövetség Szomália Újrafelszabadításáért (Alliance for the Re-Liberation of Somalia, ARS) és a Hizbul Islam szervezetek nevében mobilizációs és adományszervezési tevékenységet is folytatott – mindkét csoport aktívan részt vett olyan cselekményekben, amelyek Szomália békéjét és biztonságát fenyegetik, ideértve a dzsibuti megállapodás visszautasítását, az átmeneti szövetségi kormány és az AMISOM elleni, mogadishui támadásokat.

                        2.

                        Hassan Dahir Aweys (más néven: a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) „Hassan, Sheikh”)
                        Születési idő: 1935. Állampolgárság: szomáliai. Tartózkodási hely: Szomália. Az ENSZ általi jegyzékbe vétel időpontja: 2010. április 12.
                        Hassan Dahir Aweys különböző fegyveres ellenzéki csoportok magas rangú politikai és ideológiai vezetője. E csoportok az általános és teljes fegyverembargó többszöri megsértéséért és/vagy olyan cselekményekért felelősek, amelyek veszélyeztetik a dzsibuti békemegállapodást, az átmeneti szövetségi kormányt és az Afrikai Unió szomáliai misszióját (AMISOM). 2006 júniusa és 2007 szeptembere között Aweys az Iszlám Bíróságok Uniója (ICU) központi bizottságának elnöke volt. 2008 júliusában az ARS aszmarai szárnyának elnökévé nevezte ki magát, 2009. júniusában pedig a Hizbul Islam csoport elnökévé választott ák. Ez utóbbi az átmeneti szövetségi kormánnyal szemben álló csoportok szövetsége. Ezen pozíciók mindegyikében Aweys nyilatkozatai és tettei folyamatosan és egyértelműen arra irányultak, hogy megdöntsék az átmeneti szövetségi kormányt és erővel kiűzzék Szomáliából az AMISOM-ot.

                        3.

                        Hassan Abdullah Hersi Al-Turki (más néven: a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)
                        Születési idő: kb. 1944. Születési hely: Ogaden régió, Etiópia. Állampolgárság: szomáliai. Tartózkodási hely: Szomália. Az ENSZ általi jegyzékbe vétel időpontja: 2010. április 12.
                        Hassan Abdullah Hersi Al-Turki az 1990-es évek közepe óta egy fegyveres katonai csoport magas rangú vezetője, és számos alkalommal részt vett a fegyverembargó megsértésében. 2006-ban al-Turki fegyveres csoportokkal segítette az ICU-t Mogadishu átvételében, és az ICU-val egyesült al-Shabaab katonai vezetőjévé vált. 2006 óta al-Turki az ellenőrzése alá vont területeket különböző fegyveres ellenzéki csoportok, így az al-Shabaab rendelkezésére bocsátotta kiképzések céljára. 2007 szeptemberében az al-Jazeera hírműsorában al-Turki látható volt egy videófelvételen, amely az ő vezetésével zajló katonai kiképzésről készült.

                        4.

                        Ahmed Abdi aw-Mohamed (más néven: a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) „Godane”, f) „Godani”, g) „Mukhtar, Shaykh”, h) „Zubeyr, Abu”)
                        Születési idő: 1977. július 10. Születési hely: Hargeysa, Szomália. Állampolgárság: szomáliai. Az ENSZ általi jegyzékbe vétel időpontja: 2010. április 12.
                        Ahmed Abdi Aw-Mohamed az al-Shabaab magas rangú vezetője, akit 2007. decemberében a szervezet emírjének neveztek ki. Aw-Mohamed az al-Shabaab szomáliai műveleteinek parancsnoka. A dzsibuti békefolyamatot külföldi összeesküvésnek tekinti, és egy a szomáliai média számára rögzített 2009. májusi hangfelvételen elismeri, hogy a parancsnoksága alá tartozó erők részt vettek az akkori mogadishui harcokban.

                        5.

                        Fuad Mohamed Khalaf (más néven: a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole)
                        Állampolgárság: szomáliai. Tartózkodási hely: Mogadishu, Szomália. Másik lehetséges tartózkodási hely: Szomália. Az ENSZ általi jegyzékbe vétel időpontja: 2010. április 12.
                        Fuad Mohamed Khalaf részt vett az al-Shabaab pénzügyi támogatásának megszervezésében, 2008 májusában a szomáliai Kismaayo mecseteiben két alkalommal tartott adományszervezési akciót a terrorszervezet számára. 2008 áprilisában Khalaf, néhány más személlyel együtt, járműre szerelt robbanószerkezettel hajtott végre merényleteket etiópiai katonai bázisok, valamint a szomáliai átmeneti szövetési kormány mogadishui épületei ellen. 2008 májusában Khalaf egy fegyveres csoporttal megtámadott egy mogadishui rendőrőrsöt, a merényletben több katona meghalt, illetve megsérült.

                        6.

                        Bashir Mohamed Mahamoud (más néven: a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) „Abu Muscab”, i) „Qorgab”)
                        Születési idő: kb. 1979–1982. Alt. Másik lehetséges születési idő: 1982. Állampolgárság: szomáliai. Lehetséges tartózkodási hely: Mogadishu, Szomália. Az ENSZ általi jegyzékbe vétel időpontja: 2010. április 12.
                        Bashir Mohamed Mahamoud az al-Shabaab egyik katonai vezetője. 2008 tavasza óta egyike annak a körülbelül tíz embernek, akik az al-Shabaabot irányító tanács tagjai. Mahamoudot és egy társát azzal vádolják, hogy részt vettek a szomáliai átmeneti szövetségi kormány elleni, 2009. június 10-i mogadishui halálos merényletben.

                        7.

                        Mohamed Sa’id (más néven: a)”Atom”, b) Mohamed Sa’id Atom, c) Mohamed Siad Atom)
                        Születési idő: kb. 1966. Születési hely: Galgala, Szomália. Tartózkodási hely: Galgala, Szomália. Másik lehetséges tartózkodási hely: Badhan, Szomália. Az ENSZ általi jegyzékbe vétel időpontja: 2010. április 12.
                        Mohamed Sa’id „Atom” több olyan cselekményben is részt vett, amelyek veszélyeztetik Szomália békéjét, biztonságát és stabilitását. Atom a fegyverembargót megsértve közvetlenül vagy közvetve fegyvereket és hasonló felszereléseket szállított, értékesített vagy adott át Szomáliába(n), illetve tanácsadást és támogatást, így pénzügyi támogatást is nyújtott katonai tevékenységekhez. Atomot az al-Shabaab puntföldi műveleteinek egyik legfőbb fegyver- és lőszerbeszállítójaként azonosították. A leírások szerint Atom az Észak-Szomália keleti térségében, a Sanaag-térségben 2006-ban felbukkant katonai csoport vezetője. A csoport mintegy 250 harcosból áll, és emberrablásokban, kalózkodásban és terrorista cselekményekben vesz részt, valamint a fegyverembargót megsértve importálja saját fegyvereit. A csoport jelenleg a térség legfőbb katonai csoportja, fő bázisa Galgala mellett, másik bázisa pedig Badhan mellett található. Egyes információk szerint Atom együttműködik az al-Shabaab szervezettel és valószínűleg annak egyik vezetőjétől, Fu’add Mohamed Khalaftól kap utasításokat.
                        Ezenkívül a jelentések szerint Atom fegyvereket csempész be Szomáliába. Több forrás is arról adott tájékoztatást, hogy Atom csoportja Jemenből és Eritreából kap fegyvereket és felszerelést. Egy 2008. decemberi jelentés szerint egy szemtanú 2008 elején négy hét leforgása alatt hat hajónyi rakományt figyelt meg; a rakomány hajóként két teherautóra elég kézifegyvert, lőszereket és páncéltörő gránátot tartalmazott. Egy a fegyverkereskedelemben jártas bossasói üzletember szerint ezek az áruk nem kerülnek a fegyverpiacra, így Atom valószínűleg saját csapatainak tartja meg azokat, vagy továbbítja őket dél-szomáliai vevők felé, az al-Shabaab tevékenységeinek területére.
                        Atom harcosai részt vettek egy német humanitárius dolgozó elrablásában, Bossaso közelében két szomáliai elrablásában, és az etióp migránsok elleni 2008. február 5-i bossasói bombamerényletben, amelyben húsz ember vesztette életét és több mint százan megsérültek. Atom katonai csoportja valószínűleg másodlagos szerepet játszott egy 2008 júniusában kalózok által foglyul ejtett német pár elrablásában is.

                        8.

                        Fares Mohammed Mana’a (más néven: a) Faris Mana’a, b) Fares Mohammed Manaa).
                        Születési idő: 1965. február 8. Születési hely: Sadah, Jemen. Útlevélszám: 00514146; a kiállítás helye: Sanaa, Jemen. Személyazonosító igazolvány száma: 1417576; a kiállítás helye: Al-Amana, Jemen; a kiállítás időpontja: 1996. január 7. Az ENSZ általi jegyzékbe vétel időpontja: 2010. április 12.
                        Fares Mohammed Mana’a a fegyverembargót megsértve közvetlenül vagy közvetve fegyvereket és hasonló felszereléseket szállított, értékesített vagy adott át Szomáliába(n). Mana’a ismert fegyvercsempész. 2009 októberében a jemeni kormány a fegyverkereskedőket tartalmazó feketelistát tett közzé, amelyen Mana’a az első helyen szerepelt. A feketelista a jemeni kormány azon erőfeszítéseinek egyike volt, amelyek célja, hogy visszaszorítsák a fegyveráradatot az országban, ahol a jelentések szerint a fegyverek száma meghaladja a lakosokét. „Ismert tény, hogy Faris Mana’a komoly fegyvercsempész” - szerepelt egy egyesült államokbeli újságíró 2009. júniusi riportjában. Az újságíró a jemeni ügyek kommentátora, egy féléves országjelentés szerzője, valamint dolgozott a Jane’s Intelligence Group-nak is. (haditudománnyal foglalkozó könyveket, folyóiratokat megjelentető kiadóvállalat) A Yemen Times 2007. decemberi, illetve 2008. januári száma mint „Sheikh Fares Mohammed Mana’a fegyverkereskedő”, illetve mint „Sheikh Faris Mana’a fegyverkereskedő” említi.
                        2008 közepétől kezdődően Jemen az Afrika szarvába – és mindenekelőtt hajókon Szomáliába – tartó illegális fegyverszállítmányok csomópontjaként szolgál. Nem megerősített jelentések szerint Faris Mana’a több alkalommal is érintett volt a Szomáliába tartó szállítmányokban. 2004-ben Mana’a továbbá érintett volt olyan fegyverszerződésekben, amelyek révén vélelmezhetően Kelet-Európából értékesítettek fegyvereket szomáliai harcosoknak. A Szomáliában 1992 óta érvényben lévő ENSZ-fegyverembargó ellenére Mana’a fegyvercsempészetben való érdekeltsége legalább 2003-ra vezethető vissza. Mana’a 2003-ban ajánlatot tett több ezer, Kelet-Európából származó fegyver megvételére, és utalt arra, hogy ezek közül Szomáliának is tervez eladni néhányat.

                        9.

                        Hassan Mahat Omar (más néven: a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein)
                        Születési idő: 1979. április 10. Születési hely: Garissa, Kenya. Állampolgárság: valószínűleg etióp. Útlevélszám: A 1180173. Kiállítás helye: Kenya, érvényes 2017. augusztus 20-ig. Személyazonosító igazolvány száma: 23446085. Tartózkodási hely: Nairobi, Kenya. Az ENSZ általi jegyzékbe vétel időpontja: 2011. július 28.
                        Hassan Mahat Omar több olyan cselekményben is részt vesz, amelyek veszélyeztetik Szomália békéjét, biztonságát és stabilitását. Mahat Omar imám, és a Masjid-ul-Axmar egyik vezetője, amely egy az al-Shabaab-hoz tartozó nairobi informális központ. Többek között az al-Shabaab-hoz tartozó alqimmah.net weboldalon keresztül új tagokat toboroz az al-Shabaab számára, és a terrorszervezet támogatására szólít fel.
                        Az al-Shabaab egyik csevegőszobájában pedig fatwákat tett közzé, amelyek az átmeneti szövetségi kormány elleni támadásokra szólítanak fel.

                        10.

                        Omar Hammami (más néven: a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).
                        Születési idő: 1984. május 6. Születési hely: Alabama, Egyesült Államok Állampolgárság: amerikai. Valószínűleg szíriai állampolgársággal is rendelkezik.
                        Útlevélszám: 403062567 (USA). Társadalombiztosítási szám: 423-31-3021 (USA). Tartózkodási hely: Szomália. Egyéb információ: Egy szomáliai nővel kötött házasságot. 2005-ben Egyiptomban élt, 2009-ben költözött Szomáliába. Az ENSZ általi jegyzékbe vétel időpontja: 2011. július 28.
                        Omar Hammami több olyan cselekményben is részt vesz, amelyek veszélyeztetik Szomália békéjét, biztonságát és stabilitását. Az al-Shabaab magas rangú tagja. Külföldi harcosok toborzásában és finanszírozásában érintett. A leírások szerint a harci és robbanóanyagok szakértője. 2007 októbere óta többször szerepelt televíziós riportokban és az al-Shabaab propaganda-felvételein. Egy videófelvételen al-Shabaab harcosokat képez ki, más felvételeken, valamint weboldalakon pedig az al-Shabaab-hoz való csatlakozásra szólít fel.

                  II.   Szervezetek

            AL-SHABAAB (más néven: a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb’ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)
            Szomália. Az ENSZ általi jegyzékbe vétel időpontja: 2010. április 12.
            Az al-Shabaab részt vesz a Szomália békéjét, biztonságát vagy stabilitását közvetlenül vagy közvetve veszélyeztető cselekményekben, így például – de nem kizárólag – olyan cselekményekben, amelyek veszélyeztetik a 2008. augusztus 18-i dzsibuti megállapodást vagy a politikai folyamatot, továbbá olyan cselekményekben, amelyek veszélyeztetik az átmeneti szövetségi intézményeket, az Afrikai Unió szomáliai misszióját (AMISOM), és a Szomáliával kapcsolatos más nemzetközi békefenntartó műveleteket.
            Az al-Shabaab akadályozza a Szomáliába irányuló humanitárius segélyek helyszínre juttatását, szétosztását, illetve az azokhoz való hozzáférést.
            A 751 (1992) ENSZ BT-határozat által létrehozott bizottság elnökének 2009. július 29-i, Szomáliáról szóló nyilatkozata szerint mind az al-Shabaab, mind pedig a Hizbul Islam több alkalommal is nyilvánosan magára vállalta az átmeneti szövetségi kormány és az AMISOM ellen elkövetett merényleteket. Az al-Shabaab magára vállalta továbbá az átmeneti szövetségi kormány tisztviselőinek meggyilkolását, és 2009. július 19-én a Bay és a Bakool régióban megtámadta és bezárta az ENSZ Projekttámogatási Hivatalának, az ENSZ Védelmi és Biztonsági Főosztályának és az ENSZ Fejlesztési Programjának területi hivatalait, megsértve az 1844 (2008) ENSZ BT-határozat c. pontját. Az al-Shabaab több alkalommal is akadályozta a Szomáliába irányuló humanitárius segélyek helyszínre juttatását, szétosztását, illetve az azokhoz való hozzáférést.
            Az ENSZ Biztonsági Tanácsának főtitkára által a Szomáliai helyzetről készített, 2009. július 20-i jelentés az alábbiak szerint ismerteti az al-Shabaab szomáliai tevékenységét:
            Az olyan lázadó csoportok, mint az al-Shabaab vélelmezhetően pénzt kényszerítenek ki magánvállalkozásoktól és fiatalokat, többek között gyermekkatonákat toboroznak, hogy csatlakozzanak a mogadishui kormány elleni harchoz. Az al-Shabaab megerősítette, hogy soraiban külföldiek is harcolnak, és nyíltan kijelentette, hogy Mogadishuban együttműködik az al-Kaidával a szomáliai kormány eltávolítása érdekében. A külföldi harcosok, akik közül a jelentések szerint sokan pakisztáni vagy afganisztáni származásúak, valószínűleg jól képzettek és harckészségüket bevetéseken már bizonyították. A megfigyelések szerint álarcot hordanak és támadásokat indítanak a Mogadishuban és a szomszédos régiókban lévő kormányerők ellen.
            Az al-Shabaab intenzívebb stratégiát alkalmaz a szomáliai lakosság kényszerítésére és megfélemlítésére – ez jól megmutatkozik az alaposan megválasztott és nagy hatást kiváltó gyilkosságokban és a klánok vezetőinek elfogásában, akik közül többet megöltek. A terrorszervezet egy öngyilkos merénylő által Beletwyne-ben elkövetett autórobbantásban 2009. június 19-én megölte Omar Hashi Aden nemzetbiztonsági minisztert. A merényletet, amelyben több mint harminc ember életét vesztette, úgy a nemzetközi közösség, mint a szomáliai lakosság széles köre határozottan elítélte.
            Az ENSZ BT szomáliai megfigyelőcsoportjának 2008. decemberi jelentése (2008/769) szerint az al-Shabaab felelős számos különböző, az utóbbi években Szomáliában történt támadásért, ideértve a következőket:

                        —

                        egy az Élelmezési Világprogramnak dolgozó szomáliai sofőr meggyilkolása és lefejezése 2008. szeptemberében,

                        —

                        egy puntföldi piac elleni, 2008. február 6-i bombatámadás, amelyben 20 ember életet vesztette és több mint százan megsebesültek,

                        —

                        a 2006-os parlamenti választások megakadályozására irányuló bombatámadások és célzott gyilkosságok sorozata Szomáliföldön,

                        —

                        számos külföldi humanitárius dolgozó meggyilkolása 2003-ban és 2004-ben.

                  A jelentés szerint az al-Shabaab 2009. július 20-án ENSZ-létesítményeket támadott meg, és dekrétumot bocsátott ki, amelyben kitiltotta az ENSZ három hivatalát az al-Shabaab által ellenőrzött szomáliai területekről. A szomáliai kormányerők és az al-Shabaab, valamint a Hizbul Islam felkelői közötti 2009. július 11–12-i harcokban több mint hatvan ember vesztette életét. A 2009. július 11-i harcokban az al-Shabaab négy aknavetővel nyitott tüzet a Villa Somalia épületre, három AMISOM-katona halálát és nyolc további megsebesülését okozva.
            Egy a BBC által 2009. február 22-én közzétett cikk szerint az al-Shabaab vállalta a felelősséget az Afrikai Unió egyik mogadishui katonai bázisa elleni, öngyilkos merénylő által elkövetett autórobbantásért. A cikk szerint az Afrikai Unió megerősítette, hogy a merényletben 11 békefenntartója életét vesztette, további 15 pedig megsérült.
            A Reuters által 2009. július 14-én közzétett cikk szerint az al-Shabaab lázadói 2009-ben gerillatámadásokat hajtottak végre szomáliai kormányerők és az Afrikai Unió állománya ellen.
            A Voice of America-ban 2009. július 10-én megjelent cikk szerint az al-Shabaab érintett volt a szomáliai kormányerők ellen 2009. májusában elkövetett merényletben.
            Az Európai Külkapcsolati Tanács weboldalára feltett, 2009. február 27-én kelt cikk szerint az al-Shabaab 2006 óta lázad a szomáliai átmeneti kormány és annak etiópiai támogatói ellen. Az al-Shabaab tizenegy burundi békefenntartót ölt meg az Afrikai Unió békefenntartói működésének történetében eddig legvéresebb merénylet során, és súlyos harcokba bocsátkozott Mogadishuban, legalább tizenöt ember halálát okozva.”


title: 2008/904/EK: A Tanács határozata ( 2008. november 27. ) a Régiók Bizottsága egy holland tagjának és két holland póttagjának kinevezéséről

text:
               5.12.2008

               HU

               Az Európai Unió Hivatalos Lapja

               L 327/18

      A TANÁCS HATÁROZATA

   (2008. november 27.)
   a Régiók Bizottsága egy holland tagjának és két holland póttagjának kinevezéséről
   (2008/904/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a holland kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Nico SCHOOF lemondását követően a Régiók Bizottsága egy tagjának helye megüresedett. Lodewijk ASSCHER lemondását követően egy póttag helye megüresedett. Bas VERKERK-nek az e határozattal a Régiók Bizottsága tagjává történő kinevezését követően egy másik póttag helye megüresedik,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Bas VERKERK, Burgemeester van Delft (megbízatás változása);

                     és

               b)

               póttagként:

                           —

                           Job COHEN, Burgemeester van Amsterdam,

                           —

                           Hans KOK, Burgemeester van Hof van Twente.

         2. cikk
   Ez a határozat az elfogadásának napján lép hatályba.

      Kelt Brüsszelben, 2008. november 27-én.

            Tanács részéről

            az elnök

         L. CHATEL

      (1)  HL L 56., 2006.2.25., 75. o.


title: A Tanács (KKBP) 2016/713 határozata (2016. május 12.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról

text:
               13.5.2016

               HU

               Az Európai Unió Hivatalos Lapja

               L 125/12

         A TANÁCS (KKBP) 2016/713 HATÁROZATA
   (2016. május 12.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. november 10-én elfogadta az Európai Unió Atalanta katonai műveletéről szóló 2008/851/KKBP együttes fellépést (1).

               (2)

               A Tanács 2014. november 21-én elfogadta a 2008/851/KKBP együttes fellépés módosításáról és az Atalanta művelet 2016. december 12-ig történő meghosszabbításáról szóló 2014/827/KKBP határozatot (2).

               (3)

               Az Unió létrehozta a CRIMARIO programot a tengeri helyzetismeret javítására az Indiai-óceánon. Az Atalanta-műveletnek eszközeitől és kapacitásaitól függően hozzá kell járulnia a CRIMARIO végrehajtásához.

               (4)

               Az Atalanta számára engedélyezni kell, hogy a személyes adatok kivételével megossza az érintett partnerekkel azokat az információkat, amelyeket a kalóztámadások elleni szokásos műveletek folyamán az illegális vagy tiltott tengerészeti tevékenységekről gyűjtenek össze.

               (5)

               Az ENSZ Biztonsági Tanácsa a 2244 (2015) sz. határozatával meghosszabbította a Szomáliát és Eritreát felügyelő csoport megbízatását, különösen a Szomáliával szembeni fegyverembargó és az szomáliai faszén exportja és importja tekintetében, továbbá üdvözölte az Egyesített Tengerészeti Erők azon erőfeszítéseit, hogy megakadályozzák a faszén Szomáliába való bevitelét, illetve onnan történő kivitelét, egyúttal aggodalmát fejezte ki azzal kapcsolatban, hogy a faszén-kereskedelemből az as-Sabábnak bevétele származik.

               (6)

               A 2008/851/KKBP együttes fellépést ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/851/KKBP együttes fellépés a következőképpen módosul:

               1.

               A 2. cikk l) pontja helyébe a következő szöveg lép:

                           „l)

                           logisztikai támogatás, tengerészeti szakértelem, illetve képzés révén – felkérésre, valamint az eszközök és kapacitások keretei között – támogatást nyújt az EUCAP Nestornak, az EUTM Szomáliának, az Európai Unió Afrika szarváért felelős különleges képviselőjének és az Unió szomáliai küldöttségének, figyelemmel ezek megbízatására, valamint az Atalanta műveleti területére, továbbá hozzájárul a vonatkozó uniós programok végrehajtásához, különösen a 10. EFA keretében megvalósuló regionális tengerbiztonsági programhoz (MASE) és a CRIMARIO-hoz;”.

               2.

               A 15. cikk (3) bekezdése helyébe a következő szöveg lép:
               „(3)   A főképviselő jogosult arra, hogy – viszonossági alapon – minősített EU-adatokat és az EU katonai művelet céljaira létrehozott, RESTREINT UE szintű minősítéssel rendelkező dokumentumokat adjon át az Amerikai Egyesült Államok által vezetett Egyesített Tengerészeti Erők (Combined Maritime Forces, CMF) részére annak parancsnokságán keresztül, továbbá a műveleti területen jelen lévő, az Egyesített Tengerészeti Erőkben részt nem vevő harmadik államok és nemzetközi szervezetek részére, amennyiben műveleti okokból szükség van az adatoknak a műveleti terület szintjén történő átadására, méghozzá a Tanács biztonsági szabályzatával összhangban, valamint a főképviselő és a fent említett harmadik felek illetékes hatóságai által megállapított szabályok függvényében.”

               3.

               A 15. cikk a következő bekezdéssel egészül ki:
               „(4)   Az Atalanta megoszthatja a Szomáliát és Eritreát felügyelő csoporttal és az Egyesített Tengerészeti Erőkkel azokat az információkat – a személyes adatok kivételével –, amelyeket a kalóztámadások elleni műveletek folyamán az illegális vagy tiltott tengerészeti tevékenységekről gyűjtenek össze.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. május 12-én.

            a Tanács részéről

            az elnök

         F. MOGHERINI

      (1)  A Tanács 2008/851/KKBP együttes fellépése (2008. november 10.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (HL L 301., 2008.11.12., 33. o.).

      (2)  A Tanács 2014/827/KKBP határozata (2014. november 21.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról (HL L 335., 2014.11.22., 19. o.).


title: A Bizottság (EU) 2015/886 határozata (2015. június 8.) a beltéri és kültéri festékek és lakkok uniós ökocímkéjének odaítélésére vonatkozó ökológiai kritériumok megállapításáról szóló 2014/312/EU határozat módosításáról (az értesítés a C(2015) 3782. számú dokumentummal történt) (EGT-vonatkozású szöveg)

text:
               10.6.2015

               HU

               Az Európai Unió Hivatalos Lapja

               L 144/12

         A BIZOTTSÁG (EU) 2015/886 HATÁROZATA
   (2015. június 8.)
   a beltéri és kültéri festékek és lakkok uniós ökocímkéjének odaítélésére vonatkozó ökológiai kritériumok megállapításáról szóló 2014/312/EU határozat módosításáról

         (az értesítés a C(2015) 3782. számú dokumentummal történt)

   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
   az Európai Unió ökocímkézésért felelős bizottságával folytatott konzultációt követően,
   mivel:

               (1)

               A 2014/312/EU bizottsági határozat (2) átmeneti időszak kijelölésével biztosítja, hogy azoknak a gyártóknak, amelyek termékei a beltéri és a kültéri festékek és lakkok számára odaítélt európai uniós ökocímkét viselik, elegendő idejük legyen termékeiknek a felülvizsgált kritériumokhoz és követelményekhez való hozzáigazítására. A tagállamok azonban arról tájékoztatták a Bizottságot, hogy az érintett termékek nagy száma és az új követelmények miatt az előírt 12 hónapon belül nem fogják tudni ellenőrizni az ökocímkét viselő termékeket. A zökkenőmentes átmenet biztosítása érdekében új átmeneti időszakot kell meghatározni.

               (2)

               Műszaki szakértők arról értesítették a Bizottságot és néhány tagállamot, hogy a 2. cikk 14. pontjának jelenlegi megfogalmazása nem világos. A szóban forgó fogalommeghatározás félreérthető módon utal a „kétfázisú rendszerekre”. Egyértelművé kell tenni, hogy a „kétfázisú rendszerekre” való utalás az analitikai rendszerre, nem pedig a bevonatrendszerre vonatkozik. Emellett azt is javasolták, hogy a fogalommeghatározásban még egy további műszaki paraméter, a gőznyomás is szerepeljen. Következetességi megfontolásból a 2. cikk 14. pontjának változásait az illékony szerves vegyületeknek a 2. cikk 13. pontjában található fogalommeghatározásába is át kell vezetni.

               (3)

               Az Európai Unió ökocímkézésért felelős bizottságának és az illetékes testületek fórumának 2014. novemberi ülésein elhangzottak alapján szükségesnek látszik egyértelművé tenni, hogy a 3. a) kritérium és a 2. táblázat vonatkozó sora csak a félig átlátszó termékekre vonatkozik, a tapadásnövelő alapozókra és más átlátszó bevonatokra nem.

               (4)

               A 3. kritériumon (Felhasználási hatékonyság) belüli következetesség biztosítása érdekében a 2014/312/EU határozat 2. táblázatának ötödik oszlopában („Sűrű dekorbevonatok beltérre és kültérre (l)”), a 3. a) kritériumhoz (kiadósság) tartozó első sorban meg kell változtatni a mértékegységet, és 1 m2/l helyett 1 m2/kg-ot kell szerepeltetni.

               (5)

               A 2014/312/EU határozat 5. a) i. kritériuma azon anyagcsoportok felsorolását tartalmazza, amelyekre kifejezetten javasolt alkalmazni az 5. a) kritérium értékelési és ellenőrzési követelményeit. A felsorolás nem bizonyult teljesnek, ezért ki kell egészíteni a következő anyagcsoporttal: „8. kötőanyagokban és polimerdiszperziókban lévő anyagok: 8. a) kötőanyagok és keresztkötő ágensek; 8. b) reakciótermékek és maradékok”. Emellett az anyagcsoportok felsorolását – egyértelműségi megfontolásból, mivel ez a felsorolás az értékelés és az ellenőrzés célját szolgálja – át kell helyezni a kritérium értékelési és ellenőrzési követelményeit ismertető szövegrészbe.

               (6)

               A 2014/312/EU határozat függelékének 7. a) pontja koncentráció-határértékeket határoz meg a végtermék formaldehidtartalmára vonatkozóan, de a táblázatban a koncentráció-határértékek nem a megfelelő helyen szerepelnek. A táblázatnak egyértelműen jeleznie kell, hogy a koncentráció-határérték minden olyan termék esetében 0,0010 %, amelyre nem vonatkozik eltérés.

               (7)

               Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével.

               (8)

               A 2014/312/EU határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/312/EU határozat a következőképpen módosul:

               1.

               A 2. cikk 13. pontja helyébe a következő szöveg lép:
               „13.   »illékony szerves vegyületek« (VOC): minden olyan szerves vegyület, amelynek kezdő forráspontja 101,3 kPa normál légköri nyomáson mérve – a 2004/42/EK irányelv meghatározásának megfelelően – legfeljebb 250 °C, és amely egy kapilláris oszlopban az n-tetradekánig (C14H30) (beleértve azt is) eluálódik;”.

               2.

               A 2. cikk 14. pontja helyébe a következő szöveg lép:
               „14.   »félig illékony szerves vegyületek« (SVOC): minden olyan szerves vegyület, amelynek kezdő forráspontja 101,3 kPa normál légköri nyomáson mérve 250 °C-nál nagyobb, de 370 °C-nál kisebb, és amely egy kapilláris oszlopban az n-tetradekán (C14H30) és az n-dokozán (C22H46) által meghatározott retenciós tartományban (utóbbit beleértve, előbbit nem beleértve) eluálódik;”.

               3.

               A 7. cikk (2) bekezdése helyébe a következő szöveg lép:
               „(2)   A 2009/543/EK vagy a 2009/544/EK határozatban megállapított kritériumok alapján odaítélt ökocímkék e határozat elfogadásának napjától számítva 21 hónapig használhatóak.”

               4.

               A melléklet e határozat mellékletével összhangban módosul.

         2. cikk
   Ennek a határozatnak a tagállamok a címzettjei.

      Kelt Brüsszelben, 2015. június 8-án.

            a Bizottság részéről

         Karmenu VELLA

            a Bizottság tagja

      (1)  HL L 27., 2010.1.30., 1. o.

      (2)  A Bizottság 2014. május 28-i 2014/312/EU határozata a beltéri és kültéri festékek és lakkok uniós ökocímkéjének odaítélésére vonatkozó ökológiai kritériumok megállapításáról (HL L 164., 2014.6.3., 45. o.).

      MELLÉKLET
      A 2014/312/EU határozat melléklete a következőképpen módosul:

                  1.

                  A 3. kritériumhoz (Felhasználási hatékonyság) tartozó 2. táblázatban a 3. a) kritérium megnevezése helyébe a következő szöveg lép: „3. a) Kiadósság (fehér és világos színű festékeknél, ideértve a színezőrendszerekben használt fehér alapfestékeket is) – ISO 6504/1. Nem kell alkalmazni a lakkokra, a lazúrokra, az átlátszó tapadásnövelő alapozókra és bármely más átlátszó bevonatra.”

                  2.

                  A 3. kritériumhoz (Felhasználási hatékonyság) tartozó 2. táblázatban, az „Alapozók (g)” és az „Alapozók és alapfestékek (h)” című nyolcadik és kilencedik oszlopban a „6 m2/l (fedőképesség nélkül)” szövegrész helyébe mindkét oszlopban a „6 m2/l (fedőképesség és különleges jellemzők nélkül)” szöveg lép.

                  3.

                  A 3. a) kritérium leírásának ötödik bekezdése helyébe a következő szöveg lép:
                  „A félig átlátszó alapozók és bevonatalapok kiadóssága legalább 6 m2, a fedőképességgel rendelkezőké pedig legalább 8 m2. A különleges tömítő/szigetelő vagy beeresztő/kötő tulajdonsággal rendelkező, különleges tapadási jellemzőkkel bíró, átlátszatlan alapozók kiadóssága 1 liternyi termékre legalább 6 m2.”

                  4.

                  A 4. kritérium leírása a következőképpen módosul:

                              a)

                              a negyedik bekezdésben az „A SVOC-tartalom méréséhez használt gázkromatográfiás vizsgálat alapjául a 4. táblázatban megadott markereket kell venni” szövegrész helyébe az „A vizsgálatot a Kritériumok felhasználói kézikönyvében megjelölt analitikai rendszer felhasználásával kell elvégezni” szöveg lép;

                              b)

                              a 4. táblázatot el kell hagyni;

                              c)

                              az „Értékelés és ellenőrzés” című szakasz második bekezdésének második mondata helyébe a következő szöveg lép:
                              „A vizsgálatot az ISO 11890-2 szabvány szerint, a Kritériumok felhasználói kézikönyvében megjelölt eltérésekkel kell végrehajtani.”

                  5.

                  Az 5. kritérium leírásában az 5. a) i. pont helyébe a következő szöveg lép:
                  „E termékcsoport tekintetében a késztermékben esetlegesen jelen lévő meghatározott anyagcsoportok tekintetében eltéréseket engedélyeztek. Ezek az eltérések minden anyagcsoportra nézve meghatározzák azokat a veszélyességi osztályokat, amelyek tekintetében eltérések vannak érvényben, valamint a vonatkozó eltérési feltételeket és az alkalmazandó koncentrációs határértékeket. Az eltéréseket a függelék tartalmazza.”

                  6.

                  Az 5. a) ii. kritérium leírásában a második bekezdés második francia bekezdése helyébe a következő szöveg lép:

                              „—

                              a festéknek vagy lakknak az alábbiakban felsorolt anyagcsoportokba tartozó összetevői:

                                          1.

                                          a színezőanyagokhoz, a kötőanyagokhoz és a késztermékhez adott tartósítószerek:

                                                      a)

                                                      tartályban forgalomba hozott készítményekhez használt tartósítószerek;

                                                      b)

                                                      színezőgépben használt tartósítószerek;

                                                      c)

                                                      szárazfilmekhez használt tartósítószerek;

                                                      d)

                                                      tartósítószer-stabilizátorok;

                                          2.

                                          szárító- és bőrösödést gátló szerek:

                                                      a)

                                                      szárítószerek;

                                                      b)

                                                      bőrösödést gátló szerek;

                                          3.

                                          korróziógátlók:

                                                      a)

                                                      korróziógátlók;

                                                      b)

                                                      patinagátlók;

                                          4.

                                          felületaktív anyagok:

                                                      a)

                                                      általános célú felületaktív anyagok;

                                                      b)

                                                      alkil-fenol-etoxilátok (APEO-k);

                                                      c)

                                                      perfluorozott felületaktív anyagok;

                                          5.

                                          egyéb funkcionális anyagok általános felhasználásra:

                                                      a)

                                                      szilikongyanta emulziók fehér festékekben, színezőanyagokban és színezőalapokban;

                                                      b)

                                                      fémek és fémvegyületek;

                                                      c)

                                                      ásványi nyersanyagok, beleértve a gitteket is;

                                                      d)

                                                      semlegesítőanyagok;

                                                      e)

                                                      optikai színélénkítő anyagok;

                                                      f)

                                                      pigmentek;

                                          6.

                                          egyéb funkcionális anyagok speciális felhasználásra:

                                                      a)

                                                      UV-sugárzás elleni védőanyagok és stabilizátorok;

                                                      b)

                                                      lágyítószerek;

                                          7.

                                          a késztermékben előforduló maradványanyagok:

                                                      a)

                                                      formaldehid;

                                                      b)

                                                      oldószerek;

                                                      c)

                                                      szabad monomerek;

                                                      d)

                                                      illékony aromás vegyületek és halogénezett vegyületek;

                                          8.

                                          kötőanyagokban és polimerdiszperziókban lévő anyagok:

                                                      a)

                                                      kötőanyagok és keresztkötő ágensek;

                                                      b)

                                                      reakciótermékek és maradékok

                                    abban az esetben, ha 0,010 %-nál nagyobb koncentrációban vannak jelen.”

                  7.

                  A függelékben a formaldehidre vonatkozó bejegyzés helyébe a következő szöveg lép:

                              „7.   A késztermékben előforduló maradványanyagok

                                          a)

                                          Formaldehid

                                    Alkalmazási terület:
                              Minden termék

                              Szabad formaldehid a késztermékhez szándékosan nem adható. A végtermék szabad formaldehidtartalmát meg kell vizsgálni. A vizsgálati mintavételre vonatkozó követelményeknek a teljes termékválasztékot le kell fedniük.
                              Az összkoncentrációra vonatkozóan a következő határérték alkalmazandó:
                              Az első bekezdésben foglalt követelmény alól a következő eltérések engedélyezettek:

                                          i.

                                          Amennyiben formaldehidet leadó tartósítószereket kell használni tartályban forgalomba hozott készítményekhez használt tartósítószerként egy adott típusú festék vagy lakk védelme érdekében, és a formaldehidet leadó anyagot izotiazolin tartósítószer helyettesítésére használják.

                                          ii.

                                          Ha polimerdiszperziók (kötőanyagok) a formaldehid maradékszintjén keresztül biztosítják a formaldehid leadását a tartályban forgalomba hozott készítményekhez használt tartósítószerek helyett.

                                    Az összkoncentráció sem a fenti i., sem a fenti ii. alpont esetében nem haladhatja meg a következő határértéket:

                              Ellenőrzés:
                              Meg kell határozni annak a fehér alapnak vagy átlátszó színezőalapnak a szabad formaldehidtartalmát, amelyik elméletileg a legnagyobb mennyiségben tartalmaz formaldehidet. Az elméletileg legnagyobb formaldehidtartalmú színezőanyag formaldehidtartalmát is meg kell határozni.
                              Vizsgálati módszer:

                                          A 0,0010 %-os határérték esetében:
                                          A tartályban lévő koncentráció meghatározása Merckoquant-módszerrel. Ha ez a módszer nem ad biztos eredményt, akkor a tartályban lévő koncentrációt nagy teljesítményű folyadékkromatográfiával (HPLC) kell pontosítani.

                                          A 0,010 %-os határérték esetében:

                                                      1.

                                                      Minden festékre: A tartály formaldehidkoncentrációjának meghatározása VdL-RL 03 módszerrel vagy nagy teljesítményű folyadékkromatográfiával (HPLC).

                                                      2.

                                                      Beltéri festékek és lakkok esetében: Az ISO 16000-3 szabvány szerinti elemzéssel történő meghatározás. A kibocsátás az első alkalmazás során nem haladhatja meg a 0,25 ppm értéket, az ettől számított 24 óra elteltével pedig kisebbnek kell lennie 0,05 ppm-nél.”

                              0,0010 %

                              0,010 %


title: A Tanács (EU) 2015/926 határozata (2015. március 16.) az egyrészről az Európai Közösség és tagállamai, másrészről a Tunéziai Köztársaság közötti társulást létrehozó euromediterrán megállapodás által létrehozott Társulási Tanács keretében a kiemelt partnerséget végrehajtó EU-Tunézia cselekvési terv (2013–2017) végrehajtására irányuló ajánlás elfogadása tekintetében az Európai Unió nevében képviselendő álláspontról

text:
               17.6.2015

               HU

               Az Európai Unió Hivatalos Lapja

               L 150/19

         A TANÁCS (EU) 2015/926 HATÁROZATA
   (2015. március 16.)
   az egyrészről az Európai Közösség és tagállamai, másrészről a Tunéziai Köztársaság közötti társulást létrehozó euromediterrán megállapodás által létrehozott Társulási Tanács keretében a kiemelt partnerséget végrehajtó EU-Tunézia cselekvési terv (2013–2017) végrehajtására irányuló ajánlás elfogadása tekintetében az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,
   tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
   mivel:

               (1)

               1995. július 17-én aláírták az egyrészről az Európai Közösség és tagállamai, másrészről a Tunéziai Köztársaság közötti társulást létrehozó euromediterrán megállapodást (1) (a továbbiakban: megállapodás), amely 1998. március 1-jén lépett hatályba.

               (2)

               A felek szándékában áll az európai szomszédságpolitika (ENP) keretében a kiemelt partnerséget végrehajtó új EU–Tunézia cselekvési terv (2013–2017) (a továbbiakban: a cselekvési terv) jóváhagyása. A cselekvési terv tükrözi a felek között fennálló különleges partnerséget és hozzájárul a megállapodás végrehajtásához olyan konkrét intézkedések kidolgozásának és elfogadásának köszönhetően, amelyek célja a megállapodásban meghatározott célkitűzések elérése.

               (3)

               Az Unió társulási tanácson belüli álláspontjának ezért a csatolt ajánlástervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Tunéziai Köztársaság közötti társulást létrehozó euromediterrán megállapodás által létrehozott Társulási Tanács keretében a cselekvési terv végrehajtására irányuló ajánlás elfogadása tekintetében az Unió nevében képviselt álláspont a Társulási Tanács e határozathoz csatolt ajánlástervezetén alapul.
   2. cikk
   Ez a határozat az elfogadása napján lép hatályba.

      Kelt Brüsszelben, 2015. március 16-án.

            a Tanács részéről

            az elnök

         F. MOGHERINI

      (1)  HL L 97., 1998.3.30., 2. o.

      TERVEZET
      AZ EU-TUNÉZIA TÁRSULÁSI TANÁCS 2015/… AJÁNLÁSA
      (…)
      az európai szomszédságpolitika keretében a kiemelt partnerséget végrehajtó EU–Tunézia cselekvési terv (2013–2017) végrehajtásáról
      AZ EU–TUNÉZIA TÁRSULÁSI TANÁCS,
      tekintettel az egyrészről az Európai Közösség és tagállamai, másrészről a Tunéziai Köztársaság közötti társulást létrehozó euromediterrán megállapodásra és különösen annak 80. cikkére,
      mivel:

                  (1)

                  Az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodás (1) (a továbbiakban: megállapodás) 80. cikke feljogosítja a Társulási Tanácsot arra, hogy megfelelő ajánlásokat tegyen a megállapodás célkitűzéseinek elérése érdekében.

                  (2)

                  A megállapodás 90. cikke értelmében a felek meghozzák azokat az általános vagy konkrét intézkedéseket, amelyek ahhoz szükségesek, hogy teljesíthessék a megállapodás szerinti kötelezettségeiket, és gondoskodnak arról, hogy a megállapodásban meghatározott célkitűzések teljesüljenek.

                  (3)

                  A részes felek jóváhagyták a kiemelt partnerséget az európai szomszédságpolitika keretében végrehajtó EU–Tunézia cselekvési terv (2013–2017) (a továbbiakban: a cselekvési terv) szövegét.

                  (4)

                  A cselekvési tervnek elő kell segítenie a megállapodás végrehajtását azoknak a felek közötti közös megegyezés tárgyát képező konkrét intézkedéseknek a kidolgozása és elfogadása révén, amelyek gyakorlati útmutatásként szolgálnak a megállapodás végrehajtásához.

                  (5)

                  A cselekvési terv kettős célt szolgál, egyrészt megállapítja a konkrét lépéseket amegállapodásban a felek tekintetében meghatározott kötelezettségek teljesítésére, másrészt amegállapodás átfogó célkitűzéseivel összhangban tágabb keretet nyújt az Európai Unió és Tunézia közötti kapcsolatok további megszilárdításához a jelentős mértékű gazdasági integráció és a politikai együttműködés elmélyítése érdekében,

            ELFOGADTA EZT AZ AJÁNLÁST:
      Egyetlen cikk
      A Társulási Tanács azt ajánlja a feleknek, hogy hajtsák végre a cselekvési tervet (2), amennyiben a végrehajtás az euromediterrán megállapodás célkitűzéseinek az elérésére irányul.

         Kelt …,

               a Társulási Tanács részéről

               az elnök

         (1)  HL L 97., 1998.3.30., 2. o.

         (2)  Lásd st 15164/14 ADD 1 sz. dokumentum, 5. o., http://register.consilium.europa.eu oldalon.


title: 2013/336/EU: A Tanács határozata ( 2013. június 25. ) az Európai Unió Bírósága főtanácsnokai számának növeléséről

text:
               29.6.2013

               HU

               Az Európai Unió Hivatalos Lapja

               L 179/92

         A TANÁCS HATÁROZATA
   (2013. június 25.)
   az Európai Unió Bírósága főtanácsnokai számának növeléséről
   (2013/336/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 252. cikke első bekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   tekintettel a Bíróság elnökének 2013. január 16-i kérelmére,
   mivel:

               (1)

               Az Európai Unió működéséről szóló szerződés 252. cikkének első bekezdése biztosítja azt a lehetőséget, hogy a Tanács egyhangú határozattal megnövelje a főtanácsnokok számát, amennyiben azt a Bíróság kéri.

               (2)

               A Bíróság 2013. január 16-án kérelmezte, hogy főtanácsnokainak számát a Tanács három fővel növelje meg. E kérelmet az a törekvés indokolja, hogy a Bíróság továbbra is minden olyan ügy tekintetében indítványt terjeszthessen elő, amikor ez szükséges, anélkül, hogy ezáltal hosszabbodna az érintett ügy elbírálásának teljes időtartama.

               (3)

               A Lisszaboni Szerződést elfogadó kormányközi konferencia zárónyilatkozatához csatolt, a Bíróság főtanácsnokainak számával összefüggésben az Európai Unió működéséről szóló szerződés 252. cikkéről szóló 38. nyilatkozat (1) értelmében amennyiben a Bíróság kéri, hogy a főtanácsnokok számát hárommal növeljék (nyolcról tizenegyre), a Tanács egyhangúlag eljárva ehhez egyetértését adja.

               (4)

               Annak érdekében, hogy a fenti (2) preambulumbekezdésben említett törekvések hatékonyan teljesülhessenek, és elősegítsük az új főtanácsnokok legkedvezőbb beilleszkedését, a Bíróság azt javasolta, hogy egy főtanácsnok hivatalba lépésére 2013. július 1-jén, Horvátország csatlakozásának tervezett időpontjában kerüljön sor - valamennyi megerősítési okmányt ezen időpont előtti benyújtása esetén –, a másik két főtanácsnok hivatalba lépésére pedig 2015. október 7-én, a Bíróság tagjainak részleges megújításakor kerüljön sor,

         ELFOGADTA EZT A HATÁROZATOT:
   1. cikk
   Az Európai Unió Bírósága főtanácsnokainak száma

               —

               2013. július 1-jei hatállyal kilencre,

               —

               2015. október 7-i hatállyal pedig tizenegyre emelkedik.

         2. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.

      Kelt Luxembourgban, 2013. június 25-én.

            a Tanács részéről

            az elnök

         E. GILMORE

      (1)  HL C 83/01., 2010.3.30., 352. o.